પ્રથમ ટર્મ પુરી થતા આગામી અઢી વર્ષની બીજી ટર્મ મહીલા અનામત હોય જેથી શુક્રવારે પાલીકાના સભાખંડમાં પ્રાંત અધિકારી પ્રદીપસિંહ રાઠોડના અધ્યક્ષ સ્થાને નવા પ્રમુખ-ઉપપ્રમુખની નિયુકતી માટેની ચુંટણી પ્રક્રીયા હાથ ધરાઇ હતી. જેમાં ભાજપમાંથી પ્રમુખ પદ માટે મંજુલાબેન સુયાણી અને ઉપપ્રમુખ પદ માટે કિશોરભાઇ સામાણીએ જયારે કોગ્રેંસમાંથી રમાબેન સુયાણી અને કિશન બામણીયાએ દાવેદારી નોંઘાવી હતી. જેમાં મતદાન બાદ પ્રમુખપદે ખારવા સમાજના મંજુલાબેન સૂયાણી અને ઉપપ્રમુખ પદે લોહાણા સમાજના કિશોરભાઈ સામાણીની બહુમતીથી વરણી જાહેર કરાયેલ હતી. નવા હોદેદારોને ભાજપ સંગઠનના ઝવેરીભાઇ ઠકરાર, પૂર્વમંત્રી જશાભાઇ બારડ, રાજશી જોટવા સહિત નેતાઓ અને સમર્થકોએ હારતોરા કરેલ હતા. શુક્રવારે જાહેર થયેલા હોદેદારોની વરણીમાં અમારા અખબારે કરેલી ભવિષ્યવાણી સાચી ઠરી હોય તેમ પ્રમુખપદ ખારવા સમાજના મંજુલાબેનના ફાળે ગયુ છે.